3.4. LISÄTIETOLOMAKE – TUKI KALASTUSTOIMINNAN PYSYVÄÄN LOPETTAMISEEN

*Jäsenvaltioiden on käytettävä tätä lomaketta ilmoittaessaan kalastus- ja vesiviljelyalan valtiontukea koskevien suuntaviivojen[[1]](#footnote-1) II osan 3 luvun 3.4 jaksossa kuvatusta valtiontuesta, joka myönnetään kalastustoiminnan pysyvään lopettamiseen.*

1. Edellytetäänkö toimenpiteessä, että tukea saanutta unionin kalastusalusta ei siirretä eikä sen lippuvaltiota vaihdeta unionin ulkopuolelle vähintään viiden vuoden aikana tuen loppumaksusta?

kyllä  ei

1.1. Jos vastaus on myöntävä, mainitkaa oikeusperustan asianomaiset säännökset:

…………………………………………………………………………………….

*Jos toimenpide koskee ainoastaan kalastusaluksen romuttamista, tämän kysymyksen voi jättää huomiotta.*

2. Kuuluuko toiminnan lopettaminen asetuksen (EU) N:o 1380/2013 22 artiklan 4 kohdassa tarkoitetun toimintasuunnitelman välineisiin?

kyllä  ei

*Jos toimenpide toteutetaan suuntaviivojen 277 kohdan mukaisesti taloudellisten tai muiden näkökohtien vuoksi, jotka liittyvät meren elollisten luonnonvarojen säilyttämiseen, tämän kysymyksen voi jättää huomiotta. Jos toimenpide koskee sisävesikalastusta, tämän kysymyksen voi jättää huomiotta.*

3. Vahvistakaa, miten kalastustoiminnan pysyvä lopettaminen toteutetaan:

(a)  romuttamalla kalastusalus

(b)  poistamalla kalastusalus käytöstä ja tekemällä jälkiasennukset muuta kuin kaupallista kalastustoimintaa varten

(c)  molemmat, eli pysyvä lopettaminen toteutetaan romuttamalla kalastusalus sekä poistamalla kalastusalus käytöstä ja tekemällä jälkiasennukset.

3.1. Mainitkaa vahinkoa koskevan oikeusperustan asianomaiset säännökset.

…………………………………………………………………………………….

4. Edellytetäänkö toimenpiteessä, että kalastusalus on rekisteröity aktiiviseksi, ja se on harjoittanut kalastustoimintaa vähintään 90 päivää vuodessa tukihakemuksen jättämispäivää edeltävinä viimeisinä kahtena kalenterivuotena?

kyllä  ei

4.1. Jos vastaus on myöntävä, mainitkaa oikeusperustan asianomaiset säännökset:

……………………………………………………………………………………….

4.2. Jos kalastustoimintaa ei voida sen luonteen vuoksi harjoittaa koko kalenterivuoden ajan, suuntaviivojen 275 kohdan c alakohdassa tarkoitettua kalastustoiminnan vähimmäisvaatimusta voi keventää edellyttäen, että toimintapäivien ja kalastuskelpoisten päivien välinen suhde on sama kuin suhde, joka on koko vuoden ajan kalastavien tuensaajayritysten toimintapäivien lukumäärän ja vuotuisten kalenteripäivien lukumäärän välillä.

4.2.1. Tällöin kuvatkaa toimenpiteen kohteena olevaa kalastustoimintaa yksityiskohtaisesti, selittäkää, miten kalastustoiminnan vähimmäisvaatimus on laskettu, ja mainitkaa oikeusperustan asianomaiset säännökset.

……………………………………………………………………………………….

4.3. Jos toimenpide koskee sisävesikalastusta ja kalastusalus harjoittaa useiden sellaisten lajien pyyntiä, joille on sallittu sisävesillä eri määrä kalastuskelpoisia päiviä, kalastuskelpoisten päivien lukumäärä suuntaviivojen 276 kohdassa tarkoitetun suhteen laskemiseksi on kyseisen aluksen saaliille sallittujen kalastuskelpoisten päivien lukumäärän keskiarvo. Huomioikaa kuitenkin, että tällaisesta mukautuksesta johtuva kalastustoimintapäivien vähimmäismäärä ei saa koskaan olla alle 30 päivää eikä yli 90 päivää.

4.3.1. Tällöin kuvatkaa asianomaiseen sisävesikalastukseen sovellettavia oikeudellisia ja/tai hallinnollisia puitteita yksityiskohtaisesti, selittäkää, miten kalastustoiminnan vähimmäisvaatimus on laskettu, ja mainitkaa oikeusperustan asianomaiset säännökset.

…………………………………………………………………………………….

5. Edellytetäänkö toimenpiteessä, että vastaava kalastuskapasiteetti poistetaan pysyvästi unionin kalastuslaivastorekisteristä eikä sitä korvata?

kyllä  ei

5.1. Jos toimenpide koskee sisävesikalastusta, sovelletaanko edellytystä unionin laivastorekisterin sijasta asiaankuuluvan kansallisen laivastorekisterin perusteella, jos sellainen on olemassa kansallisen lainsäädännön nojalla?

kyllä  ei

5.2. Jos vastaus kysymykseen 5 tai 5.1 on myöntävä, mainitkaa oikeusperustan asianomaiset säännökset.

……………………………………………………………………………………….

6. Edellytetäänkö toimenpiteessä, että vastaavat kalastuslisenssit ja -luvat peruutetaan pysyvästi?

kyllä  ei

6.1. Jos vastaus on myöntävä, mainitkaa oikeusperustan asianomaiset säännökset:

………………………………………………………………………………………….

7. Edellytetäänkö toimenpiteessä, että tuensaajayritys ei rekisteröi minkäänlaista kalastusalusta viiden vuoden kuluessa tuen saamisesta?

kyllä  ei

7.1. Jos toimenpide koskee sisävesikalastusta, sovelletaanko edellytystä unionin laivastorekisterin sijasta asiaankuuluvan kansallisen laivastorekisterin perusteella, jos sellainen on olemassa kansallisen lainsäädännön nojalla?

kyllä  ei

7.2. Jos vastaus kysymykseen 7 tai 7.1 on myöntävä, mainitkaa oikeusperustan asianomaiset säännökset.

……………………………………………………………………………………….

8. Jos toimenpide toteutetaan suuntaviivojen 277 kohdan mukaisesti taloudellisten tai muiden näkökohtien vuoksi, jotka liittyvät meren elollisten luonnonvarojen säilyttämiseen, tai jos toimenpide koskee suuntaviivojen 280 mukaisesti sisävesikalastusta, vastatkaa seuraaviin:

8.1. Kuvatkaa pysyvän lopettamisen perusteena olevia olosuhteita yksityiskohtaisesti esimerkiksi taloudellisten tai ympäristöön liittyvien tavoitteiden kautta.

………………………………………………………………………………….

8.2. Mikä on toimenpiteen tavoite:

* säilyttämistoimenpiteet, joiden tueksi on tieteellistä näyttöä
* taloudelliset näkökohdat

8.2.1. Kun kyseessä ovat säilyttämistoimenpiteet, esittäkää tiivistelmä niiden tukena olevasta tieteellisestä näytöstä.

…………………………………………………………………………………….

8.2.2. Kun kyseessä ovat taloudelliset näkökohdat, selittäkää yksityiskohtaisesti pysyvän lopettamisen taloudelliset perustelut (jollei selitys jo sisälly kysymykseen 8.1 annettuun vastaukseen).

……………………………………………………………………………………….

8.3. Voitteko vahvistaa, että sisävesikalastuksen osalta toimenpiteessä voidaan myöntää tukea ainoastaan sellaisille tuensaajayrityksille, jotka toimivat yksinomaan sisävesillä?

kyllä  ei

8.3.1. Jos vastaus on myöntävä, mainitkaa oikeusperustan asianomaiset säännökset:

…………………………………………………………………………………….

8.4. Edellytetäänkö toimenpiteessä, että tuensaajayritys sitoutuu olemaan lisäämättä aktiivista kalastuskapasiteettiaan tukihakemuksen jättöhetkestä lähtien siihen asti, kun tuen maksamisesta on kulunut viisi vuotta?

kyllä  ei

8.4.1. Jos vastaus on myöntävä, mainitkaa oikeusperustan asianomaiset säännökset:

………………………………………………………………………………….

8.5. Edellytetäänkö toimenpiteessä, että tuensaajayritys sitoutuu myös olemaan käyttämättä tukea moottoriensa korvaamiseen tai nykyaikaistamiseen, jolleivät Euroopan parlamentin ja neuvoston asetuksen (EU) 2021/1139[[2]](#footnote-2) 18 artiklassa säädetyt edellytykset täyty?

kyllä  ei

8.5.1. Jos vastaus on myöntävä, mainitkaa oikeusperustan asianomaiset säännökset:

…………………………………………………………………………………….

8.6. Jos vuosi ennen ilmoitusta ilmoittava jäsenvaltio on Euroopan meri- ja kalatalousrahaston (EMKR) tai Euroopan meri-, kalatalous- ja vesiviljelyrahaston (EMKVR) nojalla myöntänyt tukea tai toteuttanut toimia, jotka johtavat kalastuskapasiteetin lisääntymiseen merialueella, tai jos se on sisällyttänyt tällaisia toimia kansalliseen EMKVR:n ohjelmaan, selittäkää yksityiskohtaisesti, missä määrin tuki kalastuksen pysyvään lopettamiseen samalla merialueella on yhteensopiva kalastuskapasiteetin lisääntymisen kanssa, sekä perustelkaa tuki ja sen välttämättömyys.

*Jos toimenpide koskee sisävesikalastusta, tämän kysymyksen voi jättää huomiotta.*

……………………………………………………………………………………….

9. Kenelle tukea myönnetään?

(a)  niiden unionin kalastusalusten omistajille, joita pysyvä lopettaminen koskee

(b)  kalastajille, jotka ovat työskennelleet unionin kalastusaluksella, jota pysyvä lopettaminen koskee, vähintään 90 päivää vuodessa tukihakemuksen jättämisvuotta edeltävinä viimeisinä kahtena kalenterivuotena

(c)  molemmille eli sekä a että b alakohdan tuensaajille.

9.1. Mainitkaa vahinkoa koskevan oikeusperustan asianomaiset säännökset.

……………………………………………………………………………………….

9.2. Selittäkää, miten edellä mainittu 90 päivän vähimmäisaika on laskettu, jos asianomaisiin kalastusaluksiin on sovellettu mukautuksia, ottaen huomioon suuntaviivojen 283, 276 ja 281 kohta.

………………………………………………………………………………….

9.3. Edellytetäänkö toimenpiteessä, että kalastaja lopettaa kaiken kalastustoiminnan viideksi vuodeksi tuen saamisen jälkeen, ja että jos kalastaja palaa kalastustoimintaan kyseisellä ajanjaksolla, tukea koskevat aiheettomasti maksetut summat peritään takaisin määränä, joka on oikeassa suhteessa ajanjaksoon, jolla kyseistä edellytystä ei ollut täytetty?

kyllä  ei

9.3.1. Jos vastaus on myöntävä, mainitkaa oikeusperustan asianomaiset säännökset:

……………………………………………………………………………….

10. Esittäkää yksityiskohtainen kuvaus käyttöön otetuista valvonta- ja täytäntöönpanomekanismeista, joilla varmistetaan, että kalastustoiminnan pysyvään lopettamiseen liittyviä edellytyksiä noudatetaan, mukaan lukien sen varmistaminen, että kapasiteetti peruutetaan pysyvästi ja että asianomainen alus on lopettanut tai asianomaiset kalastajat ovat lopettaneet kaiken kalastustoiminnan kyseisen toimenpiteen jälkeen. Huomioikaa, että jos sisävesiin sovellettavaa kansallista laivastorekisteriä ei ole, jäsenvaltion on myös osoitettava, että tällaisilla valvonta- ja täytäntöönpanomekanismeilla varmistetaan kapasiteetin hallinto vastaavalla tavalla kuin merikalastuksen osalta.

…………………………………………………………………………………….

11. Onko tukikelpoiset kustannukset laskettava erikseen kullekin yksittäiselle tuensaajalle?

kyllä  ei

11.1. Jos vastaus on myöntävä, mainitkaa oikeusperustan asianomaiset säännökset:

……………………………………………………………………………………….

12. Vahvistakaa tukikelpoiset kustannukset:

* silloin kun kyseessä on kalastusaluksen romuttaminen:
* kalastusaluksen romuttamiskustannukset
* korvaukset romutetun kalastusaluksen arvonalennuksen vuoksi, mitattuna kalastusaluksen käyvällä myyntihinnalla
* silloin kun kyseessä on kalastusaluksen käytöstä poisto ja jälkiasennusten tekeminen muuta kuin kaupallista kalastustoimintaa varten: investointikustannukset, jotka liittyvät kalastusaluksen muuntamiseen muuta taloudellista toimintaa varten
* kustannukset, jotka liittyvät kalastajiin ja joihin voi sisältyä myös pysyvän lopettamisen täytäntöönpanosta johtuvia pakollisia sosiaalisia kustannuksia, jollei niitä kateta muilla liiketoiminnan lopettamista koskevilla kansallisilla säännöksillä.

12.1. Mainitkaa vahinkoa koskevan oikeusperustan asianomaiset säännökset.

………………………………………………………………………………….

12.2. Kuvatkaa tukikelpoisia kustannuksia yksityiskohtaisesti:

……………………………………………………………………………………….

12.3. Onko tukikelpoisista kustannuksista vähennettävä kustannukset, jotka eivät ole aiheutuneet kalastustoiminnan pysyvästä lopettamisesta ja jotka olisivat muutoinkin aiheutuneet tuensaajayritykselle?

kyllä  ei

12.3.1. Jos vastaus on myöntävä, mainitkaa asianomaiset kustannukset:

…………………………………………………………………………………….

12.3.2. Jos vastaus on myöntävä, mainitkaa oikeusperustan asianomaiset säännökset:

…………………………………………………………………………………….

13. Edellytetäänkö toimenpiteessä, että enimmäistuki-intensiteetti on 100 prosenttia tukikelpoisista kustannuksista?

kyllä  ei

13.1. Mainitkaa toimenpiteessä sovellettavat enimmäistuki-intensiteetit.

…………………………………………………………………………………….

13.2. Mainitkaa oikeusperustan säännökset, joissa vahvistetaan toimenpiteen enimmäistuki-intensiteetti.

…………………………………………………………………………………….

14. Huomioikaa, että komissio voi hyväksyä muita laskentatapoja, jos se katsoo, että ne perustuvat objektiivisiin perusteisiin eivätkä johda liiallisiin korvauksiin yhdellekään tuensaajayritykselle.

Jos ilmoittava jäsenvaltio aikoo ehdottaa vaihtoehtoista laskentatapaa, perustelkaa, miksi suuntaviivoissa vahvistettu menetelmä ei sovellu kyseiseen tapaukseen, ja selittäkää, miten vaihtoehtoinen laskentatapa ottaa määritellyt tarpeet paremmin huomioon.

…………………………………………………………………………..

Toimittakaa ilmoituksen liitteenä ehdotettu muu menetelmä sekä osoitus siitä, että se perustuu objektiivisiin perusteisiin eikä johda tuensaajayritysten saamiin liiallisiin korvauksiin.

MUUT TIEDOT

15. Esittäkää kaikki muut tiedot, jotka katsotte olennaisiksi asianomaisen toimenpiteen suuntaviivojen tämän jakson nojalla tehtävän arvioinnin kannalta.

……………………………………………………………………………………….

1. EUVL C 107, 23.3.2023, s. 1. [↑](#footnote-ref-1)
2. Euroopan parlamentin ja neuvoston asetus (EU) 2021/1139, annettu 7 päivänä heinäkuuta 2021, Euroopan meri-, kalatalous- ja vesiviljelyrahaston perustamisesta ja asetuksen (EU) 2017/1004 muuttamisesta (EUVL L 247, 13.7.2021, s. 1). [↑](#footnote-ref-2)