2.2. SKEDA TA’ INFORMAZZJONI SUPPLEMENTARI DWAR L-GĦAJNUNA GĦAT-TIĠDID TAL-FLOTTA TAS-SAJD FIR-REĠJUNI ULTRAPERIFERIĊI

*Din il-formola trid tintuża mill-Istati Membri għan-notifika ta’ għajnuna għat-tiġdid tal-flotta tas-sajd fir-reġjuni ultraperiferiċi, kif deskritt fit-Taqsima 2.2 tal-Kapitolu 2 tal-Parti II tal-Linji Gwida għall-Għajnuna mill-Istat fis-settur tas-sajd u tal-akkwakultura[[1]](#footnote-1) (“il-Linji Gwida”).*

1. Identifika r-reġjun(i) ultraperiferiku/ultraperifiċi ikkonċernat(i) mill-miżura msemmi(ja) fl-Artikolu 349 tat-Trattat.

……………………………………………………………………………………….

2. Ikkonferma li l-miżura tippreskrivi li l-bastimenti tas-sajd ġodda miksuba bl-għajnuna jikkonformaw mar-regoli tal-Unjoni u dawk nazzjonali dwar l-iġjene, is-saħħa, is-sikurezza u l-kundizzjonijiet tax-xogħol għax-xogħol abbord il-bastimenti tas-sajd u l-karatteristiċi tal-bastimenti tas-sajd.

iva  le

2.1. Jekk it-tweġiba hija “iva”, identifika d-dispożizzjoni(jiet) rilevanti fil-bażi legali.

………………………………………………………………………………….

3. Ikkonferma li l-miżura tippreskrivi li, fid-data tal-applikazzjoni għall-għajnuna, l-impriża benefiċjarja jrid ikollha l-post ewlieni tar-reġistrazzjoni tagħha fir-reġjun ultraperiferiku fejn se jiġi rreġistrat il-bastiment il-ġdid.

iva  le

3.1. Jekk it-tweġiba hija “iva”, speċifika l-post ewlieni tar-reġistrazzjoni:

…………………………………………………………………………………….

4. Skont il-punt (223) tal-Linji Gwida, fid-data tal-għoti tal-għajnuna, ir-rapport imħejji f’konformità mal-Artikolu 22(2) u (3) tar-Regolament (UE) Nru 1380/2013 tal-Parlament Ewropew u tal-Kunsill[[2]](#footnote-2) qabel dik id-data jrid juri li hemm bilanċ bejn il-kapaċità tas-sajd u l-opportunitajiet tas-sajd fis-segment tal-flotta tar-reġjun ultraperiferiku li għalih jappartjeni l-bastiment il-ġdid (ir-“rapport nazzjonali”). F’dan l-isfond, wieġeb il-mistoqsijiet li ġejjin:

4.1. Meta tħejja l-aħħar rapport nazzjonali qabel id-data tal-għoti tal-għajnuna?

……………………………………………………………………………….

4.1.1. Ipprovdi l-link għall-aħħar rapport nazzjonali jew ehmżu man-notifika.

……………………………………………………………………………….

4.2. Skont il-punt (225) tal-Linji Gwida, ikkonferma li ntlaħqu l-kundizzjonijiet li ġejjin biex tingħata l-għajnuna kollha:

4.2.1. Ir-rapport nazzjonali ġie ppreżentat sal-31 ta’ Mejju tas-sena N[[3]](#footnote-3)?

iva  le

4.2.2. Ikkonferma li r-rapport nazzjonali ppreżentat fis-sena N, u b’mod partikolari l-valutazzjoni tal-bilanċ li tinsab fih, tħejja fuq il-bażi tal-indikaturi bijoloġiċi, ekonomiċi u tal-użu tal-bastimenti stabbiliti fil-linji gwida komuni[[4]](#footnote-4)

iva  le

Innota li skont il-punt (224) tal-Linji Gwida, ma tista’ tingħata l-ebda għajnuna jekk ir-rapport nazzjonali, u b’mod partikolari l-valutazzjoni tal-bilanċ li tinsab fih, ma jkunx tħejja fuq il-bażi tal-indikaturi bijoloġiċi, ekonomiċi u tal-użu tal-bastimenti stabbiliti fil-linji gwida komuni msemmija fl-Artikolu 22(2) tar-Regolament (UE) Nru 1380/2013.

4.2.3. Dan ir-rapport nazzjonali ppreżentat fis-sena N, juri li hemm bilanċ bejn il-kapaċità tas-sajd u l-opportunitajiet tas-sajd fis-segment tal-flotta li għalih jappartjeni l-bastiment il-ġdid?

iva  le

4.2.4. Spjega kif ir-rapport nazzjonali tqies meta tfasslet il-miżura u kif jinkiseb il-bilanċ.

…………………………………………………………………………………….

4.2.5. Skont il-punt (226) tal-Linji Gwida, ikkonferma li l-Kummissjoni ma ddubitatx sal-31 ta’ Marzu tas-sena N+1:

(a)  il-konklużjoni tar-rapport nazzjonali ppreżentat fis-sena N

(b) il-valutazzjoni tal-bilanċ li tinsab fir-rapport nazzjonali ppreżentat fis-sena N

4.2.6. Ikkonferma li l-miżura tippreskrivi li l-għajnuna tista’ tingħata fuq il-bażi tar-rapport nazzjonali ppreżentat fis-sena N biss, sal-31 ta’ Diċembru tas-sena N+1, jiġifieri s-sena ta’ wara s-sena tal-preżentazzjoni tar-rapport.

iva  le

4.2.6.1. Jekk it-tweġiba hija “iva”, identifika d-dispożizzjoni(jiet) rilevanti fil-bażi legali.

……………………………………………………………………………

5. Ikkonferma li l-limiti massimi tal-kapaċità tas-sajd ta’ kull Stat Membru u ta’ kull segment tal-flotta tar-reġjuni ultraperiferiċi stabbiliti fl-Anness II tar-Regolament (UE) Nru 1380/2013, filwaqt li tqis kull tnaqqis possibbli ta’ dawk il-limiti massimi skont l-Artikolu 22(6) ta’ dak ir-Regolament, fl-ebda ħin ma huma se jinqabżu.

iva  le

5.1. Spjega kif din il-kundizzjoni tiġi żgurata.

………………………………………………………………………………….

Ikkonferma li d-dħul fil-flotta ta’ kapaċità ġdida akkwistata bl-għajnuna jrid jitwettaq b’rispett sħiħ ta’ dawn il-limiti massimi ta’ kapaċità u ma jridx iwassal għal sitwazzjoni li fiha jinqabżu dawn il-limiti massimi.

6. Ikkonferma li l-miżura tippreskrivi li l-għajnuna ma tridx tkun kundizzjonali fuq l-akkwist tal-bastiment il-ġdid minn tarzna speċifika.

iva  le

6.1. Jekk it-tweġiba hija “iva”, identifika d-dispożizzjoni(jiet) rilevanti fil-bażi legali.

……………………………………………………………………………………….

7. Ipprovdi deskrizzjoni dettaljata tal-kostijiet li huma eliġibbli skont il-miżura.

……………………………………………………………………………………….

8. Ikkonferma li l-miżura tippreskrivi li l-intensità massima tal-għajnuna għall-bastimenti ma tistax tkun:

(a) aktar minn 60 % tal-kostijiet totali eliġibbli fil-każ ta’ bastimenti b’tul totali ta’ inqas minn 12-il metru

iva  le

(b) aktar minn 50 % tal-kostijiet totali eliġibbli fil-każ ta’ bastimenti b’tul totali ta’ 12-il metru jew aktar u inqas minn 24 metru

iva  le

(c) aktar minn 25 % tal-kostijiet totali eliġibbli fil-każ ta’ bastimenti b’tul totali ta’ 24 metru u aktar

iva  le

8.1. Ipprovdi l-intensità/intensitajiet massima/i tal-għajnuna applikabbli skont il-miżura.

……………………………………………………………………………………….

8.2. Identifika d-dispożizzjoni(jiet) tal-bażi legali li tistabbilixxi/jistabbilixxu l-intensità/intensitajiet massima/i tal-għajnuna skont il-miżura.

…………………………………………………………………………………….

9. Ikkonferma li l-bastiment miksub bl-għajnuna jrid jibqa’ rreġistrat fir-reġjun ultraperiferiku għal mill-inqas 15-il sena mid-data tal-għoti tal-għajnuna u jrid matul dak iż-żmien iħott l-art il-qabdiet kollha tiegħu f’reġjun ultraperiferiku:

iva  le

9.1. Ikkonferma li f’każ li din il-kundizzjoni ma tiġix issodisfata, l-għajnuna trid tiġi rimborżata mill-impriża benefiċjarja f’ammont li jkun proporzjonat għall-perjodu jew għall-firxa tan-nuqqas ta’ konformità.

iva  le

9.2. Jekk it-tweġiba hija “iva”, identifika d-dispożizzjoni(jiet) rilevanti fil-bażi legali.

……………………………………………………………………………………….

INFORMAZZJONI OĦRA

10. Indika kull informazzjoni oħra meqjusa rilevanti għall-valutazzjoni tal-miżura f’din it-Taqsima tal-Linji Gwida.

………………………………………………………………………………….

1. ĠU C 107, 23.3.2023, p. 1 [↑](#footnote-ref-1)
2. Ir-Regolament (UE) Nru 1380/2013 tal-Parlament Ewropew u tal-Kunsill tal-11 ta’ Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354, 28.12.2013, p. 22). [↑](#footnote-ref-2)
3. Irreferi għall-punti (225) - (227) tal-Linji Gwida li jiddeskrivu s-sekwenzi tar-rapport nazzjonali tas-sena N u l-azzjoni tal-Kummissjoni sal-31 ta’ Marzu tas-sena N+1 u l-perjodu biex tingħata l-għajnuna. [↑](#footnote-ref-3)
4. Komunikazzjoni tal-Kummissjoni lill-Parlament Ewropew u lill-Kunsill: Linji Gwida għall-analiżi tal-bilanċ bejn il-kapaċità tas-sajd u l-opportunitajiet tas-sajd skont l-Artikolu 22 tar-Regolament (UE) Nru 1380/2013 tal-Parlament Ewropew u tal-Kunsill dwar il-Politika Komuni tas-Sajd (COM(2014) 545 final). [↑](#footnote-ref-4)