3.1. FORMULÁR DOPLŇUJÚCICH INFORMÁCIÍ O POMOCI NA PRVÉ NADOBUDNUTIE RYBÁRSKEHO PLAVIDLA

*Tento formulár musia členské štáty použiť na notifikáciu akejkoľvek štátnej pomoci na prvé nadobudnutie rybárskeho plavidla podľa časti II kapitoly 3 oddielu 3.1 Usmernení o štátnej pomoci v odvetví rybolovu a akvakultúry[[1]](#footnote-1) (ďalej len „usmernenia“).*

1. Potvrďte, že v opatrení sa stanovuje, že v súvislosti s rybárskymi plavidlami Únie, na ktoré sa pomoc poskytuje, sa počas obdobia najmenej piatich rokov od záverečnej platby pomoci neuskutoční prevod ani zmena vlajky na krajiny mimo Únie:

áno  nie

1.1. Ak ste odpovedali „áno“, uveďte príslušné ustanovenie (-a) v právnom základe:

……………………………………………………………………………….

2. Uveďte, komu možno pomoc v rámci opatrenia poskytnúť:

a)  fyzickej osobe, ktorá ku dňu predloženia žiadosti o poskytnutie pomoci nemá viac ako 40 rokov a pracovala aspoň päť rokov ako rybár alebo nadobudla náležitú kvalifikáciu

b)  právnickým osobám, ktoré sú v úplnom vlastníctve jednej alebo viacerých fyzických osôb, z ktorých každá spĺňa podmienky stanovené v písmene a)

c)  v prípade spoločného prvého nadobudnutia rybárskeho plavidla viacerým fyzickým osobám, z ktorých každá spĺňa podmienky stanovené v písmene a)

d)  v prípade nadobudnutia čiastočného vlastníctva rybárskeho plavidla fyzickej osobe, ktorá spĺňa podmienky stanovené v písmene a) a ktorá sa považuje za fyzickú osobu s kontrolnými právami na toto plavidlo na základe toho, že vlastní aspoň 33 % plavidla alebo podielov na plavidle, alebo právnickej osobe, ktorá spĺňa podmienky stanovené v písmene b) a ktorá sa považuje za právnickú osobu s kontrolnými právami na toto plavidlo na základe toho, že vlastní aspoň 33 % plavidla alebo podielov na plavidle

2.1. Uveďte ustanovenie (-a) právneho základu, ktoré sa venuje (-ú) políčku označenému v odpovedi na danú otázku:

………………………………………………………………………………….

3. Podľa bodu 245 písm. a) usmernení rybárske plavidlá musia patriť do segmentu flotily, ktorý je podľa najnovšej správy o rybolovnej kapacite uvedenej v článku 22 ods. 2 nariadenia Európskeho parlamentu a Rady (EÚ) č. 1380/2013[[2]](#footnote-2) v rovnováhe s rybolovnými možnosťami, ktoré má daný segment k dispozícii (ďalej len „národná správa“). Podľa bodu 226 usmernení sa na účely bodu 245 písm. a) uplatňuje postup a podmienky stanovené v časti II kapitole 2 oddiele 2.2 bodoch 225 až 227 usmernení. V tejto súvislosti odpovedzte na tieto otázky:

*Ak sa opatrenie týka vnútrozemského rybolovu, nie je potrebné odpovedať na otázky 3.1 – 3.2.6.1.*

3.1. Kedy bola vypracovaná najnovšia národná správa pred dátumom poskytnutia pomoci?

…………………………………………………………………………………….

3.1.1. Uveďte odkaz na najnovšiu národnú správu alebo ju pripojte k notifikácii:

……………………………………………………………………………………….

3.2. Potvrďte, že všetka pomoc, ktorá sa má poskytnúť, spĺňa tieto podmienky:

3.2.1. Bola národná správa predložená do 31. mája roku N[[3]](#footnote-3)?

áno  nie

3.2.2. Potvrďte, že národná správa predložená v roku N, a najmä posúdenie rovnováhy, ktoré sa v nej uvádza, boli vypracované na základe biologických a hospodárskych ukazovateľov a ukazovateľov využívania plavidla stanovených v spoločných usmerneniach[[4]](#footnote-4), na ktoré sa odkazuje v článku 22 ods. 2 nariadenia (EÚ) č. 1380/2013:

áno  nie

Upozorňujeme, že pomoc nemožno poskytnúť, ak národná správa, a najmä posúdenie rovnováhy, ktoré sa v nej uvádza, neboli vypracované na základe biologických a hospodárskych ukazovateľov a ukazovateľov využívania plavidla stanovených v spoločných usmerneniach, na ktoré sa odkazuje v článku 22 ods. 2 nariadenia (EÚ) č. 1380/2013.

3.2.3. Preukazuje sa v predmetnej národnej správe predloženej v roku N existencia rovnováhy medzi rybolovnou kapacitou a rybolovnými možnosťami v segmente flotily, do ktorého bude nové plavidlo patriť?

áno  nie

3.2.4. Vysvetlite, ako sa národná správa zohľadnila pri navrhovaní opatrenia a ako sa dosiahla rovnováha:

……………………………………………………………………………………….

3.2.5. Potvrďte, že Komisia do 31. marca roku N + 1 nespochybnila:

a)  záver národnej správy predloženej v roku N

b)  posúdenie rovnováhy uvedené v národnej správe predloženej v roku N

3.2.6. Potvrďte, že v opatrení sa stanovuje, že pomoc sa môže poskytnúť na základe národnej správy predloženej v roku N len do 31. decembra roku N + 1, t. j. do roku nasledujúceho po roku predloženia správy:

áno  nie

3.2.6.1. Ak ste odpovedali „áno“, uveďte príslušné ustanovenie (-a) v právnom základe:

…………………………………………………………………………………

4. Potvrďte, že v opatrení sa stanovuje, že rybárske plavidlá musia byť vybavené na rybolovné činnosti a nesmú mať celkovú dĺžku viac ako 24 metrov:

áno  nie

4.1. Ak ste odpovedali „áno“, uveďte príslušné ustanovenie (-a) v právnom základe:

………………………………………………………………………………….

5. Potvrďte, že v opatrení sa stanovuje, že pomoc sa môže poskytnúť iba na rybárske plavidlo, ktoré bolo zaregistrované v registri flotily Únie najmenej tri kalendárne roky pred rokom predloženia žiadosti o poskytnutie pomoci v prípade plavidla maloobjemového pobrežného rybolovu a najmenej päť kalendárnych rokov v prípade iného druhu plavidla:

áno  nie

5.1. Ak sa opatrenie týka vnútrozemského rybolovu, potvrďte, že sa v opatrení stanovuje, že pomoc sa môže poskytnúť iba na rybárske plavidlo, ktoré bolo v súlade s vnútroštátnym právom uvedené do prevádzky najmenej tri kalendárne roky pred rokom predloženia žiadosti o poskytnutie pomoci v prípade plavidla maloobjemového pobrežného rybolovu a najmenej päť kalendárnych rokov v prípade iného druhu plavidla:

áno  nie

5.2. Ak ste na otázku 5 alebo 5.1 odpovedali „áno“, uveďte príslušné ustanovenie (-a) v právnom základe:

…………………………………………………………………………………….

6. Potvrďte, že v opatrení sa stanovuje, že pomoc sa môže poskytnúť iba na rybárske plavidlo, ktoré bolo zaregistrované v registri flotily Únie maximálne 30 kalendárnych rokov pred rokom predloženia žiadosti o poskytnutie pomoci:

áno  nie

6.1. Ak sa opatrenie týka vnútrozemského rybolovu, potvrďte, že v opatrení sa stanovuje, že pomoc sa môže poskytnúť len rybárskemu plavidlu, ktoré bolo v súlade s vnútroštátnym právom uvedené do prevádzky maximálne 30 kalendárnych rokov pred rokom predloženia žiadosti o poskytnutie pomoci:

áno  nie

6.2. Ak ste na otázku 6 alebo 6.1 odpovedali „áno“, uveďte príslušné ustanovenie (-a) v právnom základe:

………………………………………………………………………………….

7. Potvrďte, že oprávnené náklady zahŕňajú len priame a nepriame náklady týkajúce sa prvého nadobudnutia rybárskeho plavidla:

áno  nie

7.1. Ak ste odpovedali „áno“, uveďte príslušné ustanovenie (-a) v právnom základe:

………………………………………………………………………………….

7.2. Podrobne opíšte náklady, ktoré sú v rámci opatrenia oprávnené:

………………………………………………………………………………….

8. Potvrďte, že v opatrení sa stanovuje, že maximálna intenzita pomoci nepresahuje 40 % oprávnených nákladov:

áno  nie

8.1. Uveďte maximálnu (-e) intenzitu (-y) pomoci uplatniteľnú (-é) v rámci opatrenia:

………………………………………………………………………………….

8.2. Uveďte ustanovenie (-a) právneho základu, v ktorom (-ých) sa stanovuje (-ú) maximálna (-e) intenzita (-y) pomoci uplatniteľná (-é) v rámci opatrenia:

………………………………………………………………………………….

ĎALŠIE INFORMÁCIE

9. Uveďte všetky ďalšie informácie, ktoré možno považovať za významné z hľadiska posúdenia opatrenia v rámci tohto oddielu usmernení:

…………………………………………………………………………………….

1. Ú. v. EÚ C 107, 23.3.2023, s. 1. [↑](#footnote-ref-1)
2. Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009, a ktorým sa zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22). [↑](#footnote-ref-2)
3. Pozri body 225 a 226 usmernení, v ktorých sa opisuje sled podávania národnej správy za rok N a kroky Komisie do 31. marca roku N + 1. [↑](#footnote-ref-3)
4. Oznámenie Komisie Európskemu parlamentu a Rade: Usmernenia pre analýzu rovnováhy medzi rybolovnou kapacitou a rybolovnými možnosťami podľa článku 22 nariadenia Európskeho parlamentu a Rady (EÚ) č. 1380/2013 o spoločnej rybárskej politike [COM(2014) 545 final]. [↑](#footnote-ref-4)